
ORATIO  HARVEIANA. 


QFFICIO  solenni,  minimeque  ingrato,  tam  Medicorum  illustrium 
aliorum,  quam  Harveii  nostri  nobilis  et  dilectissimi,  in 
honorem  et  memoriam  functurus,  ex  instituto  proprio  et  con- 
suetudine Collegii  hujusce  jam  antiqua  et  laudabili,  benevolentia 
et  comitate  vestra  fretus,  Viri  ornatissimi,  Praeses,  Socii,  Hospitesque 
faventes,  gratiam  obtestor ; et  mihi  pauca  loquenti,  titubante 
lingua  et  inexercitata,  indulgentiam  quam  maximam  conciliare 
cupio. 

Novi  enim  Te,  Praeses  doctissime,  Virosque  spectatissimos  cir- 
cumsedentes tam  literis  humanioribus,  quam  studiis  ad  artem 
medicam  attinentibus  omnigenis  imbutos ; quantoque  vobis  gratius 
esset  aures  recte  digneque  dicenti  attentas  adhibere,  tanto 
magis  ne  levissimus  quidem  linguae  labantis  meae,  vel  sermonis 
deficientis,  lateret  error. 

Ne  idcirco  me  in  molestiis  habeatis,  precor.  Credo  equidem 
vos  et  mirari  quaesi turosque  esse,  Cur  ego  potissimum  hoc 
munus  susceperim,  qui  neque  ingenio,  neque  auctoritate,  cum 
iis  qui  adsunt  comparandus  sim'?  Fateorque,  et  vereor,  me  plus 
oneris  subiisse,  quam  ferre  me  posse  intelligo. 

Profecto  alterum  est,  scriptores  et  oratores  antiquos  perlegere, 
aut  perlectos  audientem,  in  deliciis  habere,  alterum,  sermones 
et  orationes  lectissimas  scribendo  imitari ; et  verbis,  inde  deri- 
vatis, abenigenam  oratiunculam  effingere  et  exprimere. 

Ac  scio  vos  quidem,  Auditores,  qui  difficultatem  ipsi 
experti  sitis,  diffidentiam  meam  agnoscere;  quapropter  facilem 
petenti  dare  veniam  non  recusabitis. — Lingua  natali  uso  satis 
difficile  foret  hoc  coeptum.  “ Elegantias  Latinas  ” ignoro,  et 
proferre  nequeo. 

Ac  mihi  quidem  ipsi  causa  ridendi  subesse  sobta  est  cogitanti, 
quod  judicium,  Oratorum  et  Poetarum  in  coetu  veterum  et 
disertorum,  quisque  lingua  sua  perquam  limatus  et  emunctus, 
de  hac  mea  loquela  ferret.  Scilicet  “ ex  quovis  ligno  non  fit 
Mercurius ! ” Humanitas  autem,  et  voluntas  vestra,  sylvestri 
tenuique  sermoni  meo  certe  adstabit  et  favebit. 

Festo  die  hodierno,  de  Fundatoribus  at  Fautoribus  nostris 
eximiis,  de  Caio,  de  Goulstono,  de  Lumleio,  plerisque  aliis,  et 
praecipue  de  Harveio  ipso  mihi  utcumque  dicendum  est. 

Attamen  id,  quod  opus  non  minus  arduum  efficit,  pro 
certo  scio  ; scilicet  non  hodie  primum  de  his  laudatis  viris 
coram  vobis  allocutionem  fieri.  Immo  vero  per  annos  paene 
ducentos  a collegio  nostro,  lectis  oratoribus,  celebrati  fuerunt 
iidem ! Itaque  ne  vobis  molestiae  et  taedio  sit,  neve  patientia 
ac  benevolentia  vestra  abuti  velim,  si  multarum  rerum  iteratio 
a me  fiat,  quam  tamen  spero  fore  ut  potius  amoris  erga  Har- 
veium  nostrum  integrationem  habeatis ! 

Graviter  et  ornate  dicere  de  eodem,  et  ad  voluntatem  loqui 
posse,  quam  cuperem! 

In  memoriam — qualis  quantique  Viri! 

Quibus  verbis  utar?  Ubi  nova  quaeram,  aut  idonea?  Num 
ea  vobis  videntur  immodica,  aut  adulatoris  in  morem,  quae,  apud 

oratores  vestros  doctos,  liberales,  et  integros,  saepius  antehac 
usitata  reperio?  Num  assentatores  nosmetipsi,  qui  ea  repetimus, 
videmur  ? 

Heroi  dilecto  quaenam  infuit  “ fides,”  “ constantia,”  “ sollertia ! ” 

“ Inter  tumultus  mens  immota ! ” Regi  illi  infelici,  cui  favere 
placuit,  obsequium  justum,  ac  viro  honesto  prorsus  dignum  ! 

“ indoles  optima  ; ” “ ingenium  insigne  ! ” “ Qui  labor,  quae 

perseverantia  in  studiis ! ” “ Quae  vitae  innocentia  et  integritas  ! ” 

“ Quam  benevolus  ille  exstitit ! ” — Quid  plura  ? Ac  sibi  ipsi 
quidem  hodie  hae  laudes  nihil  prosunt;  et  omissa  mea,  vobis 
meditantibus,  explere  facilius  est,  quam  ut  virtutes  singulas 
dinumerare  coner. 

Sinite  me  ergo,  O Socii,  multa  praetermittere.  Tali  tan- 
toque viro,  toties  ex  his  rostris  commemorato,  quae  inveniri  potest 
par  oratio  ? Forsitan  in  mentes  vestras  veniant  ea,  quae  de 
magno  duce  disertissimus  orator  olim — “ Quid  est  quod  quisquam 
aut  dignum  illo,  aut  vobis  novum,  aut  cuiquam  inauditum,  possit 
efferre1?”  Mihi  sane  videtur,  plurimas  virtutes  tanquam  duci, 
etiam  Medico  summo,  qui  simul  se  doctum,  et  ad  alios  docendos 
et  instituendos  aptum,  praebere  velit,  inesse  oportere.  “ Ac 
primum  quidem,  quanta  innocentia  debent  esse  ” Medici ! “ Quanta, 
deinde,  omnibus  in  rebus  temperantia ! ” “ Quanta  fide ! Quanta 
facilitate  ! ” “ Quanto  ingenio  ! Quanta  humanitate ! ” Quae  virtutes 
quantaeque  in  Harveio  nostro  fuerint,  bene  recordamini,  et  saepius 
testati  estis! 

Age  vero ! caeteris  in  rebus  qualis  fuerit  indoles,  et  vitae  ratio, 
qui  animus  in  rerum  Medicarum  indagatione,  breviter  considerate. 

Ante  Harveium,  quales  fuerunt  artes,  et  doctrinae  “ Physi- 
ologicae,” et  Medicae ! Quibusque  modis,  Vir  ille  primus  viam 
veram  indicavit,  scientiamque  novam  adhibuit, — haec  omnia  vobis 
sunt  notissima ! Ante  Harveium  quae  fabulae,  quae  obscura, 

quae  arcana,  auctoritate  philosophorum  errantium,  pro  certis 
accepta  erant! 

Attamen  nulline,  quaeso,  ante  eundem  vixere  Medici  edocti, 
et  laudabiles'?  Quis  audax  qui  neget?  Vatum  sacrorum,  Pytha- 
gorae scilicet,  Hippocratis  aut  Aretaei,  Celsi  aut  Galeni  laudes 
meritissimas  minuere  cuperem  ? Vesalio  vel  Serveto,  religionis 
causa,  (proh  nefas !)  iniquissime  necato ! Columbo,  Sylvio,  vel 
Fabricio,  qui  sanguinis  adhuc  ignotum  cursum  diligenter  inves- 
tigabant, detrectare  aliquid,  aut  palmam  optime  meritam  fronte 
deripere  ? Hoc  minime  vellem ! Haud  ita  caeteris  fratribus 
Medicis  detrahendo  aliquid,  sese  attolli  vult  Harveius ! Neque 
criminis  tanti  particeps  sponte  habebor. 

Jam  vero  ad  rem  gravissimam  attendamus,  qua,  ut  inter 
omnes  constat,  celeberrimus  ille  famam  aeternam  sibi  paravit ; 
scilicet  cordis  motu,  cursuque  sanguinis  patefaciendo. 

Nonne  mirum  est,  imminente  rerum  antea  ignotarum  pate- 
factione, dum  plurimi,  ingenio  et  scientia  haudquaquam  impares, 
pari  studio  ac  diligentia  res  novas  investigant,  easdem  tamen 
omnino  latere,  donec  unus  tandem,  inter  egregios  maxime  egre- 
gius, subito  et  quasi  feliciter,  Diis  auspicibus,  elaboraverit  et 
exprompserit  ? 

Pari  modo,  antequam  sanguinis  vere  patefactus  esset  circuitus, 
num  Ilarveii,  qui  unus  invenit,  fama  vel  minime  minuitur,  quod 
alii  eandem  rem  in  manibus  simul  haberent  atque  etiam  aliquan- 
tum spatii  in  eadem  via  progressi  essent?  Sagax  vero  ille  scintillas 
praemonentes,  verum  adhuc  dubias,  in  unum  collegit,  tenebras 
priores  dispulit,  facesque  et  lucem  scientiae  admirabilem  in 
medium  protulit. 

Dehinc  novistis  quam  clariorem  eandem  indies  reddidit ! 
“Instar  famae”  etenim  “vires  acquirit  eundo”  Veritas!  Ob- 
scurationibus tamen  obnoxia  est! 

Neque  negandum,  quin  primum,  per  plures  annos,  quas 
meruit  palmas,  non  tulerit  Harveius.  Nimirum  torpebant  Medici! 
Obtrectatores  oppugnabant.  Proli  pudor  ! Odium  Medicum,  quod, 
posthabito  Theologico,  gravissimum  est,  ingravescebat ; quo 
affecti  quidam  animum  Philosophi  illius  tnrbare,  fortunasque 
evertere,  improbe  conati  sunt. 

Lente  festinavit  tamen,  et  praevaluit  Veritas.  Quanta  inde 
rerum  medicarum  orta  est  reformatio ! Et,  quamvis  de  sanguine, 
incruenta  tamen,  nec  ulli  nocens!  A motu  illo  quales  animo- 
rum motus ! 

Profecto  a sanguine  vivo  et  revolubili,  “ Physiologiae  ” et 
Medicinae  sanae  principia  incrementaque  vera  solum  evoluta  sunt ! 
Inventori  ergo  principique  illi  dignus  adsit  honor ! “ Novus 

saeclorum”  Medicorum  abhinc  “nascitur  ordo:”  Virque  ille 
Medicis,  arte  prorsus  empirica  antea  versatis,  experientiae  fidae 
sanam  rationem  et  fundamina,  quibus  maxime  nos  inniti  debemus, 
suppeditavit. 

Si  ad  scripta  ejusdem  spectemus,  et  praecipue  ea  “ de  motu 
cordis  et  sanguinis,”  ubinam  exemplar  “ Novi  Organi  ” clarius 
inveniendum  estl  Qua  diligentia  causas,  rationesque,  et  expe- 
rimenta plurima  cautissimus  ille  accumulavit ! Quam  acute 
Sophistarum  obsistentium  insidias  patefecit!  Verbis  usus  nihilo 
supervacaneis,  brevitate  commoda,  minime  tamen  obscura,  ut 
solent  ii,  qui  problemata  solvunt  mathematica,  argumentum  totum 
summatim  explicavit,  “ veritatem  luculenter  illustravit,  et  plane 
confirmavit.” 

Quod  cum  ita  sit,  fateor  .mihi  videri  Verulanum  ipsum, 
quamvis  majorem  natu,  ab  Harveio  nostro,  quocum  colloqui 
solebat,  edoctum  esse;  exercitationesque  ejusdem  meditantcm, 
novam  suam  philosophandi  viam  excogitasse  et  indicavisse ! 

Sin  autem  novae  philosophiae  non  habendus  est  inventor,  saltem 

Apostolum  insignem,  et  inter  primos,  Harveium  agnovimus. 

Nihilominus  admirari  liceat  quanta,  neque  immerita,  re- 
verentia Aristotelis  opinionibus  idem  adversatur ! Quanta  comitate 
Fabricio  praeceptori  se  obsistere  coactum  profitetur!  Reformator 
quam  liberalis!  Quo  tempore  enim  vana  antiqua  diruit,  eodem 
nova  aedificavit,  ipsaque  mutatione  res  novas  ita  consecravit,  ut, 
religione  quadam,  ab  boc  demonstratas,  accipere  soliti  simus. 
Quod  ad  sanguinis  motum  attinet;  ad  hoc  unum  confirmandum, 
a quantis  erroribus  majorum  animos  nostros  liberari  necesse  fuit ! 

Arbitror  equidem,  neque  hoc  “Paradoxi”  solum  causa 
leviter  aut  insolenter  profero,  et  ob  has  causas,  et  ob  inventa 
sua  ad  res  artesque  Medicas  attinentia,  a sua  usque  ad  nostram 
setatem,  non  satis  momenti  aut  existimationis  apud  Medicos, 
pro  suis  meritis,  habuisse  Harveium ! 

Per  campum  vastum  Physiologicum  rivo  novo  longe  lateque 
recluso,  nil  mirum  est  quod  huc  illuc  per  agros  nondum 
tentatos,  pascuaque  nova,  Medici  exploratores  exspatiati  sint ! 
Nec  eos  erravisse  dicere  ausim. 

Profecto  rerum  naturae  conveniebat,  eos  in  canalibus  et  vasis 
ipsis  (in  arteriis  scilicet  et  venis)  commorantes  haerere;  et  Medi- 
cinam in  “Mathematicis”  et  quasi  “ Hydrostaticis ” rebus  poni, 
diu  cogitare ! Contra  haec  autem  saepius  monuerat  Harveius. 
Huic  quidem  maximae  molis  erat  ad  sanguinis  fontem  et 
originem  ascendere,  et  “theoriam”  condere;  (quamvis  simul  in 
re  “practica”  maxime  ob  scientiam  nuper  acquisitam  valebat). 

Praesagus  tamen  in  scriptis  passim  monuit,  ne  qui  sanguinis 
cursum  solum  per  cor,  arterias  venasque — per  “vasa  nempe  con- 
tinentia” investigarent;  neu  velut  rustici  ad  amnem,  quantumvis 
admirabilem,  expectantes  commorarentur : sanguinis  vero  naturam 
rationesque  intimas  ut  exhaurirent,  et  penitus  scrutarentur. 

“ Quod  continet  ” ut  ipse  monet,  “ contenti  gratia  fabrefactum 

est ! ” Absque  culpa  subsequentis  sevi,  huic  nostrae  aetati  proprium 
esse  videtur,  Harveias  de  sanguine  indicationes  vaticiniaque  non 
dubia,  viribus  et  fervore  antehac  inauditis,  sequi  et  exponere ! 
Hodie  ergo  revera  ad  Harveium  rediimus ; et  “ sanguinem  ” agno- 
vimus “ primordium  esse  ” . . . “ omnium  animalium,  vasisque  ipsis 
tempore  priorem.” 

“ Primum  vivens,  ultimum  moriens,”  “ conscius  et  actuosus 
“ et  primogenitus  sanguis ; fundamentum  vitae ; auctor  omnium ! ” 
“ Prima  animi  sedes,  fons  vitae  et  focus  perennis ! ” 

“ Omnium  partium  principium  simul,  et  opifex,  existit.” 

Vivo  et  valente  sanguine  valet  corpus,  et  plerumque  anima. 
Nimirum  “ mens  sana  in  corpore  sano ! ” Eodem  vero  aucto, 
vel  diminuto,  vel  inquinato ; his  vel  illis  particulis  subtilioribus 
variatis  vel  deficientibus,  ob  cibum,  ob  aera,  ob  circumfusa  quaelibet, 
inde  oriuntur  valetudo,  morbi, — serius  ocyus,  mors  ! Haec,  inquam, 
hodie,  Socii  quidem  nostri,  plurimique  inter  nos,  quotidie  ex- 
cogitant et  diligentissime  exponunt ! Quorum  argumenta  et  nova 
et  certissima  praebent  omnibus  horis  natura,  artesque  nostrae, 
“ chemia  ” et  “ microscopus.”  Et  Collegio  huic  nostro  magnopere 
gratulari  cupiam,  testes  ex  illo  tam  validos,  tam  frequentes,  de 
sanguinis  veritate,  et,  ut  ita  dicam,  “ dignitate,”  assurgere ! 

In  partibus  singulis  et  particulis  haerebat  olim  Medicina ; 
“ Mathematica,”  “ Spirituosa,”  “ Humoralis,”  “ Solida  ” dicta. 

Deinde  ex  ventriculo,  ex  hepate — ex  nervis — vel  ex  alio 
quolibet  viscere,  “ Pathologica  ” omnis  pendebat.  Hodie,  et  in 
posterum,  Harveio  auspice,  sperare  licet,  viva  sit  Medicina, 
rationalis,  “ vivificans ! ” — Namque  hodie  ad  sanguinem,  vitae 
fontem  et  originem,  feliciter  fit  reditus,  et  quo  plus  de  sanguinis 
vita,  sanitate,  morbis,  natura  scilicet,  et,  ut  ita  dicam,  “mysterio,” 
cogitarit  et  noverit  medicus  quisquam,  eo  prudentior  fit,  et  ad 
medicas  manus  doctas  adhibendas  paratior. 

Ac  milii  quidem  hic  liceat  memorare,  me  tum  primum 
motum  illum  sanguinis  actuosum  sub  microscopo  aspexisse,  Lycaeo 
illo  celebri  “ Hunteriano,”  abhinc,  eheu ! triginta  annis ; quo 
tempore,  coram  alumnis  plurimis  mirantibus  amantibusque,  Prae- 
lector eximius,  rei  Anatomicae  studiisque  Physiologicis,  exemplo 
Harveiano , maxime  deditus,  Frater  scilicet  tuus  ornatissimus, 
Praeses  spectatissime,  eundem  monstrabat,  et  sermone  facundo, 
more  suo,  explicare  solebat ! 

Morbo,  et  doloribus  gravissimis  affectus,  nos  ipsos,  et  studia 
nostra,  eheu,  citius  reliquit ! Manet  autem,  nomen  et  fama ; 
nobis,  veluti  tui  ipsius,  semper  in  honore  habitum  et  habendum! 
Sed  jam  eo,  unde  huc  digressi  sumus,  revertamur. — 

Aliis  etiam  de  causis  Harvehm  jure  admirari  liceat — Nam 
non  solum  nostrae  Angliae  dilectissimae  adstrictus  est ; non 
“ insulari,”  quod  vocant,  “ superbia,”  toto  orbe  divisus  est  Harveius 
noster;  contra  autem,  ubicunque  terrarum  homines  ad  human- 
itatem proclives  sunt,  famam  ejusdem,  et  benefacta,  libenter 
agnoscunt. 

Nuper  apud  Paduam  coram  me,  honoris  ejus  promeriti  partem 
vindicavit  Medicus  quidam  pro  academia  sua. 

Eheu,  Paduam ! caeterasque  civitates  plurimas  Italicas  ! A 
Venetiis  usque  ad  Bononiam ; ab  ipsa  Roma  ad  Salernum, 
literis  humanioribus,  et  Medicarum  rerum  scientia,  antehac  pol- 
lentes, in  barathrum  quale,  amissa  libertate,  delapsae  sitis  ! 

“Italiam,  Italiam,”  mihi  etiam  conclamare  liceat,  O Socii, 
eheu,  clamore  parum  hilari  ! Pro  Pictoribus,  Poetis,  Medicis, 
Philosophis,  (Medicaeis  enim  ducibus  Florentinis,  quondam  redi- 
vivae erant  artes  ingenuae,  et  scientiae  florebant  omnigenae,  pro  his 
viris  eximiis,  in  terras  pulcherrimas  iterum  irruente  Barbaro, 
quid  nos  etiam,  inter  lachrymas,  peregrinantes  hodie  spectemus  ? 
Barbaros  milites,  cives  non  sine  injuriis  cohibere  jussos ! Pon- 

tificem  anilem  pessimae  servituti,  religionis  nomine,  deditum! 
Sacerdotum  agmina  per  vicos  domosque  in  mentes  miserorum, 
et  praecipue  muliercularum,  irrepentia,  ex  confesso  habetis! 

Postremo  Regem  quendam,  tam  animi,  ut  videtur,  quam 
corporis  crassitudine  delirantem,  qui  vel  discipulos  in  rebus 
Medicis  ad  certum  numerum  redigere  audet!  His  obstantibus, 
nihilominus  Medici  extant  illic  ingenui  et  liberales!  Testes 
sint  Matteucius,  aliique  plurimi,  qui  ad  artem  nostram  tanquam 
divinam,  more  patrum,  adhuc  excolendam  prompti  paratique 
sunt! 

Et  jam  de  his  rebus,  deque  ipso  Harveio,  vereor  ne  forsan 
verbosior  et  prolixior  fastidium  vobis  afferre  videar ! Quid 
autem  valet  oratio  ea  qua  de  heroe  siletur  l Num  ludus  sane 
proferendus  est  scenicus,  omissa  tragredise  principe  per- 
sona ? His  vero  praepositis,  etsi  plurima  alia  simul  omiserim, 
in  anni  praeteriti  notanda  paulisper  patientes,  precor,  ani- 
mos adhuc  intendatis ! Annus  quam  gravis  funestusque ! 
domi  militiaeque,  quam  memorabilis!  In  eodem  quantae  pertur- 
bationes, qui  rumores,  qui  luctus,  qui  pudor,  qui  turbidi  animorum 
motus ! 

Annus  Indicus ! Asiaticus  ! Carbone  scilicet  notandus ! Per 
insidias  mercenariorum,  quibus  nimium  confisi  eramus,  nostris 
ipsorum  gladiis,  non  solum  milites,  verum  etiam  Medici  plurimi — 
immo  infantes,  virgines  mulieresque  innocentes,  jugulati  sunt! 
Per  strages  hominum,  per  cruciatus  horribiles,  faedissimasque 
ignominias,  quantopere  vexati,  quot  et  quanta  nosmetipsi 
perpessi  sumus ! 

Vix  stetit,  trepidante  libra,  concussum  in  India  imperium 
nostrum ! De  futuro  etiam,  quid  sit,  nescimus ! “ Caliginosa 

nocte  ” premitur ! “ Infandum  ” vero  “ dolorem  renovare  ” abhorret 

et  lingua  et  mens ! Itaque  meliora  aggrediamur ! 

Nostrorum,  ergo,  constantiam  et  fortitudinem  admiremur,  et 
mutato  nomine,  potius  de  his  causis,  “ annus  inclytissimus  ” 
habeatur ; vere  apud  posteros  memorandus ! 

Annus  ob  virtutem  plusquam  Romanam  et  militum,  et 
civium  nostrorum  ex  omni  ordine,  Medicorum,  (quorum  nonnullis 
insignia  Victoriae  meritissima  nuper  collata  fuisse  gaudemus) 
juvenum,  faeminarum,  celeberrimus ! In  quo  non  solum 
contra  hostium  innumerorum  tela,  dolosque ; verum  etiam 
contra  febrium  lethalium  cohortes,  diram  scilicet  dysenteriam, 
variolas  horridas,  pestemque  Asiaticam,  per  menses  plurimos  ab 
obsessis  et  undique  dimicatum  est ! 

Annales  hujusmodi,  hactenus  inauditi,  dehinc  absint,  et  in 
aeternum,  precor ! 

In  hisce  saltem  aedibus,  a rixis  armorumque  strepitu  feliciter 
remotis,  tam  atrocia,  (carnificum  potius,  vel  cacodaemonum  faci- 
nora, quam  bellatorum  opera)  turpia  sunt  memoratu!  Sed,  pace 
vestra,  Praeses  spectatissime,  Sociique  patriae  amantes,  “ quicquid 
humani  est,”  id  sane  Medici  est ! Quicquid  inhumani,  et 
immanis,  id  philosophi  est  saltem  haud  ignorare ! Neque  ab 
his  aversati,  tanquam  “ aliena,”  putemus ! Miseris  enim,  ad 
nos,  inter  primos,  se  recipientibus,  succurrere  nostrum  est,  etsi 
non  absit  doloris  causa.  Quae  nova  inhonestaque  vulnera  aspex- 
imus ! Quae  mentium  concussarum  alienationes,  ex  his  causis 
et  furoribus,  inde  secutae  sunt!  Nonne  a vobis  auxilium 
remediaque  et  animi  et  corporis  quaerunt  afflicti  ? Et  vos 
quidem  in  utrumque  paratos,  tales  esse  inventuros,  pro  certo 
scio ! Monent  me  vero  hora  et  consuetudo,  ut  ad  fastos, 
et  annales  proprie  dictos,  nos  convertamus ; annoque  nuper 
elapso,  quae  beneficia,  quaeve  incommoda,  accepit  communitas 
nostra,  ut  memoremus. 

Haec,  eheu,  primo  adspectu,  illis  plura  visa  sunt!  nonnullos 

etenim  ex  ordinibus  nostris  consocios,  hoc  anno  morte  ereptos, 
varias  ob  causas  in  memoria  retinendos  colendosque,  tristitia 
affecti  deflemus ! 

Quo  tempore  vero,  O Socii,  eosdem  desideratos  ploramus, 
tamen  virtutibus  aemulemur,  et  de  consociatione  amantissima 
nobis  invicem  rite  gratulantes,  semper  nos  ipsos  etiam  concordes 
praebeamus ! 

Inter  eos,  qui  non  citius  ex  memoria,  aut  pectoribus  vestris, 
excident;  qui  amicorum  studia  beneficiis  officiisque  frequentibus, 
simulque  ob  facilitatem,  et  naturae  suae  jucunditatem,  sibi  con- 
ciliavit, eheu!  Clarkium  maxime  desideratum  memorare  velim. 

Plurimis  vestrum,  Auditores,  cognitus,  neminique  idem  non 
dilectissimus,  a quo  non  defletur? 

O Carolum  Clarkium ! Carum  clarum  que  caput ! Nobis 
praesertim,  “ quos  plurimos  secum  conjunctos  habebat,  ex  causa 
cognationis,  aut  propinquitatis,  aut  sodalitatis,  aut  alicujus 
necessitudinis,  carum  et  jucundum  esse  maxime  studebat.” 
Filius  fraterque,  patruus,  socer  et  pater  Medicorum ! Ex 
stirpe  scilicet,  et  sanguine,  et  animo,  plenus  totusque  Medicus, 
quam  alacriter  consilium,  aut  auxilium  quodvis,  Medicis  praecipue, 
vel  valentibus  vel  laborantibus,  ferre  solebat,  egomet  ipse,  et 
plerique  nostrum,  auditores,  testari  cupimus! 

Me  quidem  jam  a puero,  ex  aedibus  et  Collegio  S.  Petri, 
haud  procul  distantibus,  quadraginta  fere  abhinc  annis,  domo 
sua,  vultu  hilari,  lepidoque  sermone  excipere  voluit,  et  “ quam 
familiariter ! ” 

Anatomiae  studiosus,  matureque  peritus,  praelector  aptus  et 
ingenuus  auditores  frequentes  sibi  attraxit.  Nec  unquam 
profiteri  pudebat,  quantum  ipse  ex  mutua  discipulorum 
medicorumque  faventium  benevolentia,  rebus  secundis  utebatur. 

Hospitium  amplum  gratumque,  praesertim  artem  nostram 

exercentibus,  nunquam  non  praebuit.  Miro  etiam  modo,  fronte 
liilari,  agilique  suo  ipsius  ingressu,  animos  aegrotantium  labe- 
factos refecit  idem  et  recreavit. 

Et  hoc  quidem,  si  commune  sit  Medicorum,  non  idcirco,  me 
judice,  parvi  habendum  est.  In  aegrotis  enim  sublevandis,  cum  de 
vita  vel  salute  hominum  agitur,  nihil  parvi,  nihil  leve  aestimandum. 
Enimvero  non  cubantibus  solis  fert  opem  nuda  et  recondita 
illa  nostra  scientia.  Et  quamvis  “ de  minimis  ” quidem,  ut 
aiunt,  “ non  curat  lex ; ” de  minutis  aliquando,  et  summo  jure, 
curat  Medicina.  Quod  si  apud  vos  haec  non  magni  aestimentur, 
multo  tamen  honore  diligentiam,  sollicitudinem,  munificentiam 
quibus  societati  illi  quae  Medicorum  viduas  pupillosque  adju- 
vat, assidue  inserviebat,  vel  merito  prosequemini.  Maxima  cura, 
immo  etiam  amore,  hanc  vivus  fovebat,  nummos  huic  plurimos 
moriens  legavit. 

Denique,  non  tam  senectute  quam  doloribus  per  duos  annos 
ingravescentibus  confecto  eidem  finis  vitae  adfuit.  Quod  quidem 
mihimet  ipsi  plurimisque,  scio,  gravissimi  doloris  causae  est. 

De  hoc  nostro,  oratoris  illa  adferre  liceat;  “Ex  Te  profecto, 
“ Vir  egregie,  duplex  nos  afficit  sollicitudo,  quod  et  ipse 
“ republica  nostra  careas,  et  illa  Te ! ” 

Quorsum  vero  tristitia  tanquam  privata,  et  dierum  grata 
memoria  praeteritorum  me  rapit  \ Dum  haec  cogito,  resque 
nuper  peractas  breviter  attingo,  praesens  abit  dies ! 

Restant  antem  aliae  illustresque  animae,  de  quibus  pauca, 
verbis  quamvis  imparibus,  expedire  liceat. 

Accedit  proxima,  et,  quasi  ex  circumvolitantium  turba,  me 
vocat  monetque  illa,  ne  vitam  operosam,  opera  ipsa,  famamque, 
silentio  praetermittam ! 

Veruntamen  me  haec  omissurum  ne  sit  timor ! Bene  et- 
enim novistis  et  meministis,  O Socii,  quam  fuit  omni  genere 

studiosus ; nervorum  sanguinisque  et  fere  artis  Medicae  arcana 
omnia  investigando,  et  perscrutando,  quam  fuit  acer ! In  scri- 
bendo, resque  novas  scientiae  a se  ipso,  vel  undecumque 
indagatas  promulgando,  quam  fuit  impiger  et  impavidus  Marshall 
Hali! 

Otiosus  sane  nunquam,  sed  contra  fervidus,  et  mordacitate 
quadam  animi  imbutus,  rebus  Medicis,  et  scientiae,  totum  se 
tradere  solitus  est.  Et  usque  ad  extremum  diem,  doctrinis 

variis  promovendis,  ad  antiquiora,  et,  judice  se  ipso,  obsoleta  et 
rejicienda,  summis  viribus  et  ex  animo,  in  res  Medicas  scienti — 
amque  amplificandam  assidue  incubuit ! 

Nec  jam  de  alio  insigni  tacere  licet : — 

Ipso  ineunte  anno,  quo  quidem  tempore  amicis  sociisque  omnia 
fausta  precari  assueti  sumus,  unum,  aetate  quidem  et  honore  pro- 
vectiorem, septimum  et  octogesimum  annum  agentem,  quem  post 
Praesidem  honoratum,  primum  inter  ordines  nostros  nuper  desig- 
naverunt indices,  Fellowsium  venerabilem  eripuit  fatum,  eheu ! 
inevitabile. 

Milesque  et  Medicus  insignis,  proeliis  compluribus  obsidio- 
nibusque, dum  florebat  aetas,  animo  alacri  gnavoque,  inter- 
fuit 

Contra  pestem  perniciosam,  nosocomiis  militaribus  praepositus, 
quam  feliciter  idem  contendebat ! 

Haec  Calpe,  rupes  illa  praesidiumque  celeberrimum,  haec 
Barossa,  haec  Gades ; (tota  scilicet  “ Peninsula  Hispanica ! ”) 
haec  itidem  Batavi,  Belgae,  Galli,  Germani  testati  sunt ! 

Denique  captivus  apud  Parisios  factus,  quo  ipso  tempore  ii 
pro  libertate  domibusque  strenue  certabant,  in  vincula  conjectus 
est. 

Haud  immerito  igitur  ad  honorem,  Eques  a rege  creatus, 
insignia  et  monimenta  decora  sibi  assumpsit,  gratesque  huic 

nostro  condignas  ii,  qui  serario  prsefecti  erant,  publicas  egerunt! 
Postremo  a reipublicse  muneribus  haudquaquam  aversus,  ma- 
gistratum et  gravissimum  utilissimumque,  neque  rei  militaris 
oblitus,  usque  ad  vitse  finem  honestse  gerebat! 

Dum  veterani  talis  de  patria  et  Collegio  hoc  nostro  optime 
merentis,  virtutes  laudesque  ita  raptim  memoramus,  cogitationes 
quantae  mentes  cordaque  vestra  movent  1 

Nonnihil  vero  temporis  ad  has  elaborandas  dicenti  necessa- 
rium foret,  quod  jam  minime  a vobis  petere  velim. 

Alterum  etiam  consocium,  octogenarium,  itidem  que  com- 
militonem, equitemque  insignem,  et  praecipue  Medicum  sagacem, 
prudentem,  benevolum,  fato  deprensum  lugere  inviti  coacti 
sumus ! 

Quis,  amisso  McGrigorio,  non  contristatur  % Qui  plures 
regiones  et  loca,  pluresque  morbos  hominum  vidit  et  urbes ! 

Chirurgus  Medicusque  adhuc  juvenis,  legiones,  sub  Duce 
regio,  peregrinantes  comitatus  est. 

Pariter  cum  Socio  proxime  memorato,  hos  potius  lenimina, 
quam  “duo  fulmina  belli,”  contemplari  juvat! 

Quum  domum  rediisset,  McGrigorius  statim  in  insulas 
Occidentales  funestasque,  cum  copiis  profectus,  ibique  per 
aliquot  annos  moratus,  ineunte  saeculo,  rebus  totius  exercitus 
Medicis  praefectus  fuit. 

Hinc  ad  Indos  Orientales  progressus,  et  inde,  semperque 
cum  exercitu,  bis  passus  naufragium,  domum  regressus,  de 
expeditione  militari  illa  celebri,  trans  iEgyptum  ex  Indis  pro- 
fecta, et  de  peste,  Medica  quaedam,  eademque  pretiosa, 
edidit. 

Nullum  sibi  otium  est  relictum,  aut  optata  quies.  Mox 
iterum  in  rebus  Medicis  praefuit  exercitui,  qui  paludes  febresque 
istas  “ Walcherenses  ” gravissimas  tentavit ; et  merito  summis 


15 


laudibus  ob  diligentiam  in  commentariis  a duce  insigni  (Sir 
Eyre  Coote)  affectus  est ! 

Exinde,  noscocomia  militaria  inspiciendi  ad  munus  designatus 
est.  Recordari  nobis  hic  liceat,  quod  non  solum  in  domibus 
quietis,  bene  ordinatis  omnique  supellectile  instructis,  passim 
vero  et  undique  memorabilia  Medica  legenda  sint.  “ Nullibi 
potentior  aut  benignior  ars  nostra  monstratur  quam  in  castris  et 
classibus.” 

Novimus  enim  milites  nostros  fortissimos,  aerumnarumque 
patientissimos,  non  tam  frequentes  hostium  gladiis,  prceliisque 
commissis,  quam  febribus,  phthisi,  morbisque  variis  perire ; et 
praecipue  ob  aera  vitiatum  faetoresque  pestiferos,  qui  ex  casis 
militum  parum  commodis  oriri  solent.  Quae  mortis  causae 
plurimae,  opera  curaque  adhibita,  sane  cavendae  atque  etiam 
vitandae  sunt ! Hae  vero  culpae,  etiam  hodie  existentes,  civitati 
et  patriae,  militibusque,  immo  etiam  praefectis  ipsis,  damno 
sunt  et  opprobrio. 

Ac  Medicis  quidem  saepissime  has  miserias  incusantibus 
summa  debetur  laus!  Pro  gratiis  autem  jure  debitis,  odium  inde 
iniquum,  proh  pudor,  sibi  iidem  intulerunt ! Quas  ob  causas  licet 
afflicti  simus,  ne  idcirco  spe  animisque  tristiores  videamur.  Praeva- 
lebit enim  magna  veritas  unquam,  nec  male  affirmavit  vetus  ille 
poeta  et  philosophus,  nostrummet  ipsorum  aeque  ac  majorum 
consensu, 

ly/Tpos  avrjp  'rroWwv  avr a^ios  aWwu  ” — 

Nec  vero  huic  sententiae  defuit  McGrigorius  noster. 

Illi,  jam  matura  aetate,  pacis  studia  petenti,  militia  tamen 
nondum  emerito,  pauci  prius  elapsi  sunt  anni,  quam  iterum, 
Duce  Wellingtono,  mitteretur  idem,  qui  res  summas  in  castris 
ageret  Medicas.  Ducis  illius  praenobilis  et  faventis  simulque 
Medici  nostri,  fama  in  Hispania  crevit ! Eo  tempore,  obiter 

meminisse  juvat,  liberalitate  et  justitia  antehac  inaudita,  Ducem 
illum  praeclarum,  et  propositi  tenacem,  veteri  abjecta  invidia, 
tum  primum  Medicorum,  aeque  ac  caeterorum  militum,  labores 
laudesque  in  literis  publicis  commemorasse ! 

Utriusque  honos  honorem,  gratia  gratiam,  peperit!  Et  tale 
probitatis  exemplum  curia  nostra  imitari  nihil  recusavit. 

Militia  dura  jam  per  annos  plus  quam  viginti  facta,  domi 
quum  a rege  suo,  aliisque  regibus,  tum  a Medicis  plurimis 
conjunctissimis,  honoris  monimenta  summa  dignissimo  eidem 
collata  sunt. 

Nec  ideo  patriae,  nec  Medicinae,  inservire  noster  ille  desi- 
nebat. Quanta  fuerit  abhinc  in  fastis,  morborumque  historiis 
accurate  colligendis ; in  thesauro  Pathologico,  plurimis  gravissi- 
misque  exemplis  amplissime  ornando  cura,  quanta  etiam  diligentia, 
inter  omnes  constat ! 

A Duce  summo,  laudatissimo  illo  viro,  commentariis  lau- 
datum exaudite!  Quamvis  verba  adeo  apta  et  concinna  aliena 
lingua  reddere  me  prorsus  poenitet. 

“ Satis  superque  animum  meum  explevit  dominus  McGrigorius. 
“ Officiis  sibi  commissis  diligentissime  functus  est ; ipsumque, 
“ inter  maxime  sedulos  et  felicissime  pollentes  qui,  me  duce, 
“ reipublicae  munera  executi  sunt,  existimo!” 

Inter  cumulatissima  “ testimonia  ” hodierna,  quis  inania  haec, 
vel  sine  causa,  vel  supervacancea  reputet  1 Vim  verbis  afferre 
quomodo  potuerim  1 Qualis  etiam  quantique  viri  sunt  eadem, 
vobiscum  considerate ! 

Dum  haec  recordamur,  et  luctus  ob  Socium,  eheu ! amissum, 
sublevatur,  et  ad  virtutes  imitandas  quam  maxime  nos 
ipsi  provocamur ! 

Quo  magis  autem,  O socii,  valent  probitas  virtusque  Medi- 
corum ; quo  impensius  rerum  Medicarum  varietas  et  magnitudo 

summa  nos  delectatione  afficit;  quo  sublimius  et  admirabilius 
rerum  naturae  in  disciplinis  severioribus  studium  est  et  indagatio: 
eo  magis  nos  pudet,  pigetque,  corruptiones  horum  optimorum 
pessimas,  quocumque  modo,  fieri!  Attamen  revera  ita  se  habet 
res.  De  hujusce  aevi  “ instructione,”  ut  vocant,  et  “ illumina- 
tione” saepius  gloriari  solemus;  simul  vero,  eheu,  vultum 
impudentissimum  erigit  ignorantia  impudentissima ! 

Qui  vero  hoc  fitl  Nimirum  homo  animal  empiricorum,  et 
circulatorum,  amans  est ! 

Species  haec  saltem  frequentissima,  et  praecipue  inter  nobiles 
quosdam,  divites,  otiosos,  mulieres  petulantes  et  aniculas, 
(utriusque  sexus)  reperitur! 

Dummodo  satis  absurdum  et  plane  fraudulentum  sit  dogma 
quodcunque,  in  aures  et  rictus  talium  clientium  facillime 
demittitur ! 

Quales  clientes  et  patroni,  tales  “ Medicastri ! ” Doctorum 
et  prudentium  reprehensio  quid  istis  1 

Facete  inepti  rident ! Prae  inscitia,  cognomine  paene  ineffabili, 
alio  quolibet  praeposito,  quidam  se  “ Homaeo  ” — “ Hydro  ” — 
“ Kinesi  ” — “ Pathicos  ” profitentur ! 

Proh  dedecus,  et  opprobrium ! 

Domus  exstruitur  sumptuosa;  typis  publicis  picturisque  illus- 
tratur; epulae  parantur;  Numen  Sanctum,  proh  nefas,  invocatur! 
sibi  invicem  gratulantur,  seque  mutuo  collaudant  convivae ! 
Dum,  ciconiam  agentes  a tergo,  nimirum,  risui  se  dant  “ Pro- 
fessores ! ” 

Vix  credibile  est ; si  hodie  quidvis  incredibile ! Tali 
concursui,  nuper  praefuisse  Ducem  praenobilem,  (in  hac  re 
saltem,  patri  quam  dissimilem,  cui  in  odio  summo  empirici, 
insulsive,  omnigeni  fuerunt  !) 

Nec  solus  ille  adfuit ; Comitum,  Baronum,  Sacerdotum, 

Senatorum  comitanti  catervae  centurio  quidam  de  rebus  Medicis 
i nfinitis,  et  “ infinitesimis,”  audacter  condonatus  est ! Quales 
laudationes ! 

Hi  omnes,  tanquam  “ sutores  ultra  crepidas,”  vel  prorsus 
nihilo,  vel  venenis  letiferis,  salutemque,  atque  etiam  vitam 
ipsam  hominum  blande  aggrediuntur ! 

Ad  has  ineptias  arrogantiamque  coercendam  leges  sane  nullas 
invocare  velim ! 

At,  contra  ignorantiam  istam  undique,  et  summis  viribus, 
sine  dubio  pugnandum  est!  Pro  legibus  sint  mores!  Popu- 
lique liberalis,  et  ex  omni  parte  fiat  institutio ! 

Absit  timor  vetus,  vanusque  ille  vulgi  irrisus ! “ Vulgus  ” 

enim,  veritatis  amans,  laboribusque  honestis  deditum,  “ decipi  ” 
nonvult  nec  patitur. 

Contra  autem  a maxime  vulgaribus  decipi  vult  turba  otiosa, 
divitiisque  abundans  ! 

“ Stat  pro  ratione  voluntas ! ” Quorsum  vero  nobis  haec 
omnia  ? Si  vafris  circulatoribus  et  esurientibus  paenas  novas 
imponi  nolumus,  saltem  ut  lex  illa  iniqua  abrogetur,  rite  curia 
invocanda  est;  scilicet  illa  (ex  his  rostris  jam  diu  incusata)  quae 
Regii  nominis  et  auctoritatis  venditionem  et  sinit,  et  promovet ! 

De  his  contumeliis,  et  opprobriis  clamo — clamito  etiam ! Non 
autem  propter  damnum  aliquod  nobis  inde  illatum,  lucrive  causa 
subducti,  sed  quia  vectigal  hinc  ortum,  bonis  moribus  et  veritati 
maxime  oppugnat ! 

Pro  vera  Medicina  patent  Mendacia ! Pro  salute  venena  aut 
occultae  quaedam  insidiae ! Simulque,  et  Populo,  Societatique 
nostrae,  et  Reginae  Honoratissimae  privilegia  horum  circum- 
foraneorum ludibrio  sunt  et  injuriae. 

Dum  vero  talibus  haec  mala,  has  contumelias  increpamus, 
num.  omni  culpa  et  reprehensione  carent  ii,  qui  in  ordines 

Medicos  et  chirurgicos  “ rite,  et  ad  normam  ” recepti  sunt  1 
Annon  inter  hos  etiam  artis  et  sollertias  suas,  et  suimet 
laudatio  minime  excusanda  ? Simulque,  vel  oculis,  vel  gestu, 
vel  silentio  quodam  haud  incerto,  fratrum  Medicorum  fieri  solet 
obtrectatio  ? 

Nullane  medicamentorum  usque  ad  nauseam  repetitorum, 
exaggeratio  fit? 

Vel  id,  quod  longe  gravius  habendum  est,  an  nullas  per 
“ specula  ” inspectiones  minima  necessarias ; immo  etiam  lucri 
causa,  quo  nihil  turpius  aut  detestabilius  esse  potest,  vel 
Medicis  vel  chirurgicis  quibusdam,  uterinas  ulcerationes  factitias 
et  factitatae  1 

Horum  nos,  O Socii,  vere  pudeat,  pigeatque!  Haec  sunt, 
et  hujusmodi,  mihi  credite,  quas  nobis,  artique  nostras,  per- 
quam divinas,  potissimum  obstant  ! 

Nimirum  de  talibus  nos  ipsi  in  discrimine  versamur!  “His 
“ de  rebus  tam  atrocibus,  neque  satis  me  commode  dicere,  neque 
“ satis  graviter  conqueri,  neque  satis  libere  vociferari  posse  intel- 
ligo ! ” 

Has  vero  miserias,  quod  ad  nos  attinet,  qua  ratione  effugere, 
unde  opem  auxiliumque  nobis  sperare  licet? 

Iterum  ab  Harveio  virisque  Harveianis , levamen  solatiumque 
quaeramus ; dignitatemque,  quasi  labentem,  ut  recuperemus,  eni- 
tamur. 

Horum  effigies,  vel  animis,  vel  etiam  oculis  contemplando, 
reficiamur,  et  erigamur! 

His  vero  praecipue  accedat,  quod  Collegio  et  Communitati 
toti  Medicae,  inter  nos  invicem  gratulari  atque  etiam  exultare 
liceat,  scilicet  de  die  illo  festo  alboque  lapillo  notando,  quo 
nuper,  Praeside  inducente  nostro,  et  Nobilium  et  Medicorum 
undique  circumfuso  conventu,  in  aedes  nostras,  atque  in  hanc 

ipsam  Aulam  Regalem,  ingressus  est  Reginae  Victoriae  dilectis- 
sima?  Consors,  idemque,  Regum  nostrorum  faturorum  Pater, 
Princeps  Illustrissimus!  Scientiae  omnigenae,  et  Probitatis,  praesens 
Fautor,  et  Patronus  Benevolus ! 

Tibi,  Alberte,  et  fores  nostrae,  et  corda  gratissima  semper 
patent ! Nec  immerito  in  fastis  nostris  inscriptum  est,  Te  eodem 
die  hic  adfuisse,  memoriae  honestandae  causa  viri  si  quis  alius, 
inter  nobilissimos  dignissimosque  habendi.  En ! vobis  concord- 
ibus, Socii,  huic  loco  vicinior,  immo  proxima,  Jenneri  venerabilis 
assidet  effigies ! Tibi  olim,  vir  gravissime,  patiens,  integer  et 
modeste,  Patria,  pro  hac  vice  saltem  haud  ingrata,  gratesque 
et  honores  promeritos  persolvit ! Olim,  tuo  rogatu,  et  tibi 
potissimum  morem  gerens,  Imperator  ille  minax  et  bellipotens 
captivos  Britannos  plerosque  liberavit ! 

Tibi  grati  Reges  plurima  insignia  contulerunt ! Nuperrime, 
civitatibus  exteris,  Medicis  plurimis,  Sculptore  etiam  liberalissimo, 
consociatis,  Te  tandem  in  sede  publica  et  eximia,  quasi  spirantem, 
meditantem,  et  beneficia  nova  excogitantem  laeti  et  plaudentes 
aspicimus ! 

Variolarum  deformium  et  funestissimarum  Debellatori,  Tibi 
Bellatores  Britannici  lectissimi  adstant ! 

Te  intuentes  iidem  protegant ! Vel,  quod  optabilius  est,  Tute 
“ cedant  arma  Togae.” — Laudes  tuas  dignissimas,  tam  recenter, 
apteque  memoratas,  hodie  iterare,  mihi  vetitum  quodammodo  videtur ! 

Jure  quidem,  Praeses  noster  Te  Jennerum,  heroa  alterum, 
cum  Harveio  heroe  consociavit ! 

Viri  “ Harveiani  ” utrique — “ Jenneriani  ” ambo  ! 

“Unus  est  honos  utrique  tribuendus!” 

Millibus  innumeris  salutem,  pulchritudinem,  vitam,  favente 
Numine,  ambo  conservavistis,  “ Opiferique  per  orbem  dicemini!” 

Exemplaria  Spectatissima,  etiam  nunc  admirari  placet! 

At  coram  vobis,  diutius  concionari  nolo,  magnis  his  ausis 
impar,  cujus  quidem  mihimet  ipse  conscius  sum ! 

Pace  igitur  vestra,  Auditores,  finem  dicendi  facere  liceat! 
“Fausta  vobis  omnia  precor!” 

Valete ! 

